Ogfanga hod ois no ganz friedli und de Leidl hom endle meara Rechde kriagt, de wo scho lang iwafällig gwen san, wia as Mitbestimmungsrechd oda de persenliche Gleichheid und Pressefreiheid. Awa dann is a Gruppm, Jakobiner gnennt, an de Machd kemma, de wo eha a radikale Wersion vo da Revolution bevoazugt ham. Des hot dann a wohre Terrorherrschaft zua foige ghobt, in dea de Leidl nachananda auf de Gulliotine (de wo nua desweng dafundn woan is) gschickt woan san. Am End hom de Ibetäda owa sejm dro glaam miassn, und da Napoleon hods Ruada iwanumma, wos as End vo dera Revolution gwen is.